
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното 
законодателство

Обект: Кравеферма и мандра в с. Боровица, общ. Белоградчик с оператор: „Боровица” ЕООД 

Дата на извършване на проверката: 15.04.2021 г.

Място на извършване на проверката: УПИ ХVІІ, кв. 47 по плана на с. Боровица, общ. Белоградчик, обл. Видин
Проверени компоненти и фактори на околната среда:

· Почви
· Води
· Въздух
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за опазване на околната среда (ЗООС) и условия в Решение № МО 7 – ПР/2015 г. на РИОСВ – Монтана;

· Закон за почвите (ЗП)
· Закон за чистотата на атмосферния въздух (ЗЧАВ)

· Закон за водите (ЗВ)

· Закон за управление на отпадъците (ЗУО). 

Извършени дейности:
На 15.04.2021 г. на основание чл. 148, ал. 3 от ЗООС, във връзка с изпълнението на плана за контролната дейност на РИОСВ – Монтана за 2021 г. и Заповед № РД-88/13.04.2021 г. на директора на РИОСВ – Монтана, се извърши проверка на място и беше съставен Констативен протокол № КПКД-20/15.04.2021 г.
Проверени са:
· УПИ ХVІІ, кв. 47 по плана на с. Боровица, общ. Белоградчик;
· Документи и данни, свързани със законовите и подзаконови нормативни актове по околна среда и заложените условия в Решение № МО 7 – ПР/2015 г. на РИОСВ.

Констативна част:
Основната дейност на обекта е отглеждане на млечни крави и производство на млечни продукти в УПИ ХVІІ, кв. 47 по плана на с. Боровица. На площадката са разположени: обор за млечни крави с доилна зала и спомагателни помещения, навес за селскостопанска техника; обор за телета и млади животни, с фуражна кухня; силажни траншеи; трупосъбирателен пункт; торохранилище; административно-битова сграда; цех за производство на млечни продукти. Мандрата преработва краве мляко с 3,6% масленост, получено от кравефермата. Произвеждат се: сирене, кашкавал, моцарела, извара, масло, мариновоно сирене и топено сирене. 
1.
Изисквания на гл. VІ от ЗООС: 


За инвестиционно предложение „Изграждане на кравеферма за 100 млечни крави с обслужващи сгради и мандра” в УПИ ХVІІ, кв. 47 по плана на село Боровица, ЕКАТТЕ 05582, общ. Белоградчик, обл. Видин, е проведена процедура по реда на глава шеста от ЗООС, приключила с постановяване на Решение № МО 7 – ПР/2015 г. за преценяване на необходимостта от извършване на ОВОС. Строителството е извършено на етапи, като първоначално е изградена и въведена в експлоатация кравефермата с обслужващи сгради и съоръжения, а последствие – мандра за производство на млечни продукти.

2.
По компонент „Почви”:

Течният тор от двата обора (за млечни крави и млади животни в различен стадии на развитие) се придвижва автоматизирано чрез система от скрепери в централен канал, а от там до водоплътна лагуна за основно съхранение (торохранилище), с капацитет съобразен с броя на отглежданите животни и продължителността на периода за съхранение на торта. След отлежаване шест месеца, същата се разпръсква чрез специализирана техника на обработваните от дружеството земеделски земи. По време на проверката не са констатирани натрупани торови маси на и извън площадката на кравефермата.

3.  По компонент „Води”:

            Водоснабдяването на обекта за питейно-битови и технологични нужди се осъществява от водопроводната мрежа на населеното място. Водите от измиването на помещенията и съоръженията в кравефермата се отвеждат заедно с торовата маса в торохранилището. Битово-фекалните и производствените отпадъчни води, формирани от дейността на мандрата се заустват до водоплътна изгребна яма. Производствените отпадъчни води преминават през мазниноуловител преди постъпването им в ямата. За почистването на същата е представен договор, със срок на действие 2 години. Към момента на проверката ямата не е запълнена и има свободен капацитет.

4. По фактор „Отпадъци”:

           Представен е Договор с „Екобулпак България” АД за оползотворяване на отпадъци от опаковки и Анекс към него. „Боровица” ЕООД участва в колективна система по чл. 14, ал. 2, т. 2 от Закона за управление на отпадъците, съгласно издаденото удостоверение, валидно до 31.12.2021 г. Представени са актуални счетоводни документи (платежни нареждания) и отчетна документация (месечни справки-декларации, приложение № 15 от Наредба за определяне на реда и размера за заплащане на продуктова такса).

Събирането, транспортирането и обезвреждането на умрели животни от животновъдните обекти на територията на обл. Видин се извършва от „Син кръст – 2016“ ООД.

            При проверката е представен договор за събиране, транспортиране и унищожаване на опасни отпадъци от обекта (отпадъци, формирани от ветеринарно-медицинското обслужване). Отпадъците от ветеринарните манипулации се събират разделно във ветеринарната амбулатория, разположена в кравефермата.

5. По компонент „Въздух”:

            Наличните на обекта хладилни камери са 7 броя, от които шест в мандрата и една за съхранение на СЖП. Камерите са заредени с количества на фреон R 452 A, попадащи в обхвата на контрол по Регламент (ЕС) № 517/2014 г. за флуорсъдържащите парникови газове. Първото зареждане и проверка за течове е извършена на 01.11.2019 г. от правоспособен служител, за което е представен протокол.

            Операторът на хладилните инсталации е запознат с изискванията за документиране на извършените проверки за течове, поддръжка и годишна отчетност, съгласно цитирания по-горе регламент и Наредба № 1/2017 г. по прилагането му.

            Единственият източник на емисии в атмосферата е котел на нафта, с номинална входяща мощност под 0,5 MW, поради което не подлежи на задължителен контрол, съгласно чл. 21 от Наредба № 1/2005 г. за норми за допустими емисии, изпускани в атмосферата от точкови източници.
От извършената проверката няма дадени предписания.

Заключение:
Изпълнени са заложените в Решение № МО 7 – ПР/2015 г. условия. При проверката не са констатирани нарушения и замърсявания на околната среда. 

Приоритети за последваща контролна дейност:
· Законосъобразно управление на водите.
· Законосъобразно управление на почвите. 
· Законосъобразно управление на отпадъците. 
· Спазване изискванията на ЗЧАВ и подзаконовите му нормативни актове.

